text: قصص جرائم القتل الغامضة
text: #000001
text: تحذير: يمنع إعادة استخدام المحتوى بأي شكل مرئي أو مسموع أو مقروء دون الحصول على ترخيص، تحت طائلة الملاحقة والحذف من يوتيوب و غوغل (سترايك)
text: #000002
text: أناتولي موسكفين صاحب الدمى البشرية! القصة الكاملة
text: #000004
text: سكطعش31 يناير، 2021قصص رعب
text: #000005
text: أناتولي موسكفين صاحب الدمى البشرية! القصة الكاملة سبق وحكينا كتير عن قصص غريبة صارت احداثها على الانترنت وخارج الانترنت وشفت او سمعت كتير قصص نخليني أقول WTF بس قصة هاد الشخص تحديداً لحد الآن عقلي عم يعمل Loading عليها مو راضي يستعوبها.
text: #000006
text: رح نحكي قصة اناتولي موسكفين Anatoly Moskvin الرجل الروسي صاحب الدمى البشرية!
text: #000007
text: رح نبدأ مع بعض من بداية حياة اناتولي لأنو هي التفاصيل مهمة جداً وممكن تعطيني شرح للقسم المخيف بقصته، أناتولي موسكفين هو صحفي روسي من مواليد سنة ١٩٦٦، ومن بداية طفولته من أول ما بدأ يوعى على الدنيا صار معه موقف غريب ممكن يسببلك القشعريرة وما تصدق انو فعلاً هاد الشي صار ولكن هي القصة بناء على كلامه اناتولي شخصياً
text: #000008
text: في يوم من الايام لما كان الرجل الروسي اناتولي عمره ١١ سنة كان راجع من المدرسة عالبيت وشافه رجل غريب بالشارع وصار يحكي معه ويطلب منه انو يروح معه بالبداية اناتولي رفض ولكن هاد الشخص أجبره وأخده بالغصب بعد ما راح معه تبين انو بالمكان الي رايحين عليه كان في جنازة بنت صغيرة عمرها ١١ سنة ماتت صعقة كهربائية، وبالجنازة كانت موجودة أم البنت هي ولما شافت اناتولي طلب منه انو يبوس جثة البنت وقال حرفياً انو الأم صارت تجربه وتقربه على البنت بأيدها لحتى يبوسها وهو عمل هاد الشي لانو ماكان طالع بأيدو غير شي أصلاً
text: #000009
text: وبعدها أم البنت كان في معها خاتمين لبست واحد لأناتولي وواحد لبنتها وقالتله أنو أنت الآن صرت زوج بنتي، بعرف أنو أحداث القصة ممكن تكون غير مقنعة وعقلك مايرضى يصدقها لهاد السبب عقلي عم يعمل Loading لحد اللآن
text: #000010
text: بعد مارجع اناتولي عالبيت صار يشوف البنت في أحلامه كل يوم لدرجة مزعجة جداً، لذلك قرر يحكي الموضوع لأهله وبعد ماسمعوا القصة أهله قرروا ياخدوه على طبيب نفسي والطبيب قرر بما انو الولد في هي المرحلة العمرية يمكن يكون عم يتخيل او عم يفكر بأشياء غير حقيقة لذلك وصفله مهدئات وبعته عالبيت
text: #000011
text: ولكن المهدئات مانفعت بشي ابداً وضلت البنت تجيه بالاحلام لحد ما حلم من الاحلام اجت البنت وقالتله اذا بدك تخلص من لعنة الاحلام او الكوابيس هي لازم تجيب سن من شي شخص وتحطه تحد لمخدة وتنام وبعد ما تعمل هاد الشي لعنة الكوابيس هي رح تروح لصاحب السن الي جبته.
text: #000012
text: ووفقاً لاقوال اناتولي انو فعلاً من الليلة الي جاب فيها سن صديقه هاد الكوابيس راحت وعلى الأغلب راحت عن صديقه الي بيكرهه، لهي الحادثة أثر كبير على حياة اناتولي لانو من بعدها صار يحب الأموات وصار يروح على المقابر بشكل كبير ويقضي أوقات طولية قاعد بين القبور بس.
text: #000014
text: ضلت حياته ماشية بشكل طبيعي نوعاً ما وكمل دراسته وتخرج من جامعة موسكو وكان عنده اهتمامات بالتاريخ والثقافات واللغات المختلفة وكان يحكي ١٣ لغة وكان يقرأ كتب بشكل فظيع جداً لدرجة انو مكتبته الشخصية الي بيحط فيها الكتب يلي بيقراها كان فيها ٦٠ ألف كتاب وكتب عدة كتب واحد منها قاموس لغوي بالإضافة طبعاً الى اهتمامته بالسحر الأسود والأموات
text: #000015
text: ولما صار عمره ٢٣ تعرف على بنت اسما أوليا، ولكن ما استمرت العلاقة لفترة طويلة وانفصلو بسبب انه دائماً مشغول بأمور الأموات والقصص هي، وبعد سنتين من انفصاله أناتولي حقق حلمه قدر يحصل على وظيفة احلامه والي هي نكش القبور! مو نكش القبور بغرض التخريب بس الشخص الي كان يشتغل معه اعطاه مهمة انو يسافر الى جميع انحاء روسية ويروح على المقابر يعمل ابحاث عالاموات مثلا يشوف تواريخ الميلاد او تواريخ الوفاة ويفحص القبر ويجمع المعلومات هي لانو كانت لازمتهن لحتى يكملو الكتاب الي عم يكتبو.
text: #000016
text: وفي بعض الأحيان لما يتاخر الوقت عليه كان ينام بالمقبرة يشفله شي قبر حلو يستحليه وينام جنبه وواحد من الأيام كان يوم حظه لأناتولي لما كان عم يشتغل شغله بالمقبرة شاف قبر محفور بس ما حدا عنده على الاغلب كان القبر مجهز لحتى يجيبوا الشخص الي رح يندفن تاني فيه،فأناتولي فرح وصار سعيد ولبس الكفن ونام بالقبر وعلى كلامه قال أن هي أحلى وأكثر تجربة مريحة عملها بحياته وهي الاحداث صارت بين سنة ٢٠٠٥ و٢٠٠٧
text: #000017
text: بعد ما خلصت مهمته بالبحث بالمقابر رجع على بيته كان منعزل بالبيت ويشتغل ويكتب للناس وما كان يعمل شي غير أنه يكتب وينام مع الأموات بالمقابر القريبة منه، وفي سنة ٢٠٠٩ الناس صارت لاحظت لموضوع لانو في كل مرة بيدخلو فيها عالمقبرة بشوفو انو في قبور منكوشة ومخربة وفي بعض الاحيان الجثث مختفية أناتولي كان ينكش القبر وياخد الشخص المدفون فيه.
text: #000019
text: أكيد الناس أنزعجو من الموضوع وبلغوا الشرطة وصاروا يبحثوا بالموضوع لحتى يشوفوا مين الشخص الي عم ينكش القبور، وفعلاً في يوم من الأيام شافوا أناتولي بالجرم المشهود كان واقف جنب قبر وعالاغلب عم يجهز حاله لحتى ينكشه، لما أنهن ما كانوا متأكدين اذا فعلاً هو الشخص أو لا فراحو لعندو لحتى يحكوا معه ويسألوه بعض الاسئلة، وطبعاً بدهن يعرفوا اذا هو الي عم ياخد الجثث لوين عم ياخده؟
text: #000020
text: بطريقة ما أقنعوه أنو ياخدهن على بيته لحتى يحكوا معه ويسألوه بعض الأسئلة بس، وأول ما وصلو البيت ريحة العفن استقبلتن قبل ما يدخلوا عالبيت، ولما دخلوا شافوا (الدمى) البيت كان مليان دمى ولما قرب الشرطي على وحدة منن صار يطلع منها صوت موسيقى لانه اناتولي كان مركب صندوق موسيقى في صدر الدمية، وكمان شافوا بالبيت خرائط المقابر وشافوا صور للقبور وحتى كان في الشواهد تبع القبور بالإضافة الا كتاب بيشرح طريقة صناعة الدمى.
text: #000021
text: طبعاً أنتو اذكياء بعرف لازم تكون عرفتو لحالكن أنو هدول مو دمى، هدول الجثث الي كان ياخدها من المقابر
text: #000022
text: الحلو بالموضوع أنو لما سألته الشرطة عن الدمى هل هنن جثث حقيقية أناتولي ما أنكر الموضوع واعترف بسرعة قلن أي هديو اشخاص حقيقية أنا اخدتن من المقبرة وشرحلهن تفاصيل عمله كلها شلون يجيب الجثث ويشلون يحنطها ا وبطريقة ما يضل الجسم أخد شكل الجسم بدون ما يتأكل، وقالهن كمان انو هو طول حياته كان بيتمنى انو يصير عنده ولاد بس مع الاسف هاد الشي ماصار فقرر انو يجيب أولاد من المقابر ويعملهن أولاده وكان يجيب الجثة ويركبلها عيون في بعض الاحيان لحتى تقدر تشوف كرتون وبرامج الأطفال معه
text: #000023
text: لقو عنده بالبيت ٢٦ جثة تتراوح أعمار الجثث من ٣ سنين الى ٢٥ سنة، بعد ما انتشر الموضوع واهله عرفوا بالقصة والده مات بسكتة قلبية من الصدمة ووادلته كمان دخلت المستشفى لنفس السبب، لانو كانو يجوا بعندوه عالبيت وكانو مصدقين انو هدول فعلاً دمى عادية بس.
text: #000024
text: بعد ما تم إحالته للمحكمة وبعد ما تلقى شي ٤٤ دعوة قضائية قررت المحكمة اخلاء سبيله وعدم محاكمته بأي جرم والسبب انو تم فحصه وتأكدو انو مريض نفسي عنده انفصام شخصية وجنون العظمة على ما اذكر، وبنفس الوقت ما أنكر الشي الي عمله اعترف لحاله بدون اي شيء وبنفس الوقت هو ما ارتكب جريمة قتل برأيهم طبعاً.. صح تخريب القبور جريمة وهاد الشي مالازم يصير بس وصلو للقرار بما انه ما قتل حدا واعترف بكل شي عمله، اعفوه من الحكم وحوله على مصحة نفسية واعتقد هو لحد الأن موجود من سنة ٢٠١١ للآن وهو في المصحة النفسية عم يحاولوا يعالجوه.
text: #000025
text: ناجية واحدة من بين مئات (ضحايا جيفري دامر الحقيقي)
text: #000026
text: هل كان يستحق هذا الحكم؟ ( قضايا غامضة تم حلها)
text: #000027
text: شاب يقتل افراد عائلته بالكامل! (قضايا غريبة تم حلها)
text: #000028